
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 130 


23 Μαΐου 2000 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

150. «Απονομή Πολεμικής Σημαίας σε Πολεμικές Μοί¬ 

ρες Αεροσκαφών και Κατευθυνόμενων Βλημάτων 
της Πολεμικής Αεροπορίας». 1 

151. Τροποποίηση και συμπλήρωση των διατάξεων 
του Π.Δ. 197/1993 «Εισαγωγή σπουδαστών στο 
πρώτο έτος σπουδώντων σχολών ή τμημάτωντης 
παραγρ. 1 του άρθρου 1 του Ν. 1351/1983 με το 
σύστημα των γενικών εξετάσεων, διενέργεια γε¬ 
νικών εξετάσεων, ορισμός βασικών μαθημάτων 


(ΦΕΚ71 τ.Α/1993)». 2 

152. Διευκόλυνση της μόνιμης άσκησης του δικηγορι¬ 
κού επαγγέλματος στην Ελλάδα από δικηγόρους 
που απέκτησαν τον επαγγελματικό τους τίτλο σε 
άλλο Κράτος - Μέλος της Ε.Ε. (οδηγία 98/5/ΕΚ)... 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 150 
«Απονομή Πολεμικής Σημαίας σε Πολεμικές Μοίρες Αε¬ 
ροσκαφών και Κατευθυνόμενων Βλημάτων της Πολε¬ 
μικής Αεροπορίας» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το άρθρο 5 του Ν. 2292/95 (ΦΕΚ 35/15.2.95, τεύχος 
Α') «Οργάνωση και λειτουργία Υπουργείου Εθνικής Άμυ¬ 
νας, διοίκηση και έλεγχος των Ενόπλων Δυνάμεων και άλ¬ 
λες διατάξεις». 

β. Το Π.Δ. 348/1980 (ΦΕΚ 98/29.4.80, τεύχος Α') «Περί 
Πολεμικών Σημαιών των Ενόπλων Δυνάμεων και του Σώ¬ 
ματος της Χωροφυλακής». 

γ. Την υπ’ αριθμό 16/20.12.1999 γνωμάτευση του Συμ¬ 
βουλίου Αρχηγών Γ ενικών Επιτελείων. 

Μετά από πρόταση του Υπουργού Εθνικής Άμυνας α¬ 
ποφασίζουμε: 


Άρθρο Μόνον 

Απονέμουμε Πολεμική Σημαία στις παρακάτω Πολεμι¬ 
κές Μοίρες Αεροσκαφών και Κατευθυνομένων Βλημάτων 
της Πολεμικής Αεροπορίας: 
α. Πολεμικές Μοίρες Αεροσκαφών: 

330 ΜΟΙΡΑ ΠΑΝΤΟΣ ΚΑΙΡΟΥ 

331 ΜΟΙΡΑ ΠΑΝΤΟΣ ΚΑΙΡΟΥ 

332 ΜΟΙΡΑ ΠΑΝΤΟΣ ΚΑΙΡΟΥ 

334 ΜΟΙΡΑ ΠΑΝΤΟΣ ΚΑΙΡΟΥ 

335 ΜΟΙΡΑ ΔΙΩΞΕΩΣ/ΒΟΜΒΑΡΔΙΣΜΟΥ 

336 ΜΟΙΡΑ ΔΙΩΞΕΩΣ 

337 ΜΟΙΡΑ ΠΑΝΤΟΣ ΚΑΙΡΟΥ 

338 ΜΟΙΡΑ ΔΙΩΞΕΩΣ/ΒΟΜΒΑΡΔΙΣΜΟΥ 

339 ΜΟΙΡΑ ΔΙΩΞΕΩΣ/ΒΟΜΒΑΡΔΙΣΜΟΥ 

340 ΜΟΙΡΑ ΔΙΩΞΕΩΣ ΒΟΜΒΑΡΔΙΣΜΟΥ 

341 ΜΟΙΡΑ ΠΑΝΤΟΣ ΚΑΙΡΟΥ 

342 ΜΟΙΡΑ ΠΑΝΤΟΣ ΚΑΙΡΟΥ 

343 ΜΟΙΡΑ ΑΝΑΧΑΙΤΙΣΕΩΣ ΗΜΕΡΑΣ 

345 ΜΟΙΡΑ ΔΙΩΞΕΩΣ/ΒΟΜΒΑΡΔΙΣΜΟΥ 

346 ΜΟΙΡΑ ΠΑΝΤΟΣ ΚΑΙΡΟΥ 

347 ΜΟΙΡΑ ΠΑΝΤΟΣ ΚΑΙΡΟΥ 

348 ΜΟΙΡΑ ΤΑΚΤΙΚΗΣ ΑΝΑΓΝΩΡΙΣΗΣ 
353 ΜΟΙΡΑ ΝΑΥΤΙΚΗΣ ΣΥΝΕΡΓΑΣΙΑΣ 
356 ΜΟΙΡΑ ΤΑΚΤΙΚΩΝ ΜΕΤΑΦΟΡΩΝ 
358 ΜΟΙΡΑ ΕΡΕΥΝΑΣ ΔΙΑΣΩΣΗΣ 

β. Μοίρες 3 - 300 

11η ΜΟΙΡΑ ΚΑΤΕΥΘΥΝΟΜΕΝΩΝ ΒΛΗΜΑΤΩΝ 
12η ΜΟΙΡΑ ΚΑΤΕΥΘΥΝΟΜΕΝΩΝ ΒΛΗΜΑΤΩΝ 
γ. Μοίρες ΡΑΤΒΙΟΤ 

21η ΜΟΙΡΑ ΚΑΤΕΥΘΥΝΟΜΕΝΩΝ ΒΛΗΜΑΤΩΝ 
22η ΜΟΙΡΑ ΚΑΤΕΥΘΥΝΟΜΕΝΩΝ ΒΛΗΜΑΤΩΝ 
23η ΜΟΙΡΑ ΚΑΤΕΥΘΥΝΟΜΕΝΩΝ ΒΛΗΜΑΤΩΝ 
Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 10 Μαΐου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠΟΣΤ. - ΑΘΑΝ. ΤΣΟΧΑΤΖΟΠΟΥΛΟΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 151 
Τροποποίηση και συμπλήρωση των διατάξεων του Π.Δ. 
197/1993 «Εισαγωγή σπουδαστών στο πρώτο έτος 
σπουδών των σχολών ή τμημάτων της παραγρ. 1 του 
άρθρου 1 του Ν. 1351/1983 με το σύστηματων γενικών 
εξετάσεων, διενέργεια γενικών εξετάσεων, ορισμός 
βασικών μαθημάτων (ΦΕΚ 71 τ.Α/1993)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 11 και 12 του άρθρου 
1 του Ν. 1351/1983 (Α-56) σε συνδυασμό με τις διατάξεις 
των παραγράφων 1 του άρθρου 71 και 3 του άρθρου 76 
του Ν. 1566/1985 (Α' 167). 

2. Τις διατάξεις της παραγρ. 3 του άρθρου 3 του 
Ν.1771/1988 (ΦΕΚ 71 τ.Α/1988) 

3. Τις διατάξεις της παραγρ. 7 του άρθρου 2 του Ν. 
2525/97 (ΦΕΚ 188 - Τ.Α) 

4. Τις διατάξεις του άρθρου 27 του Ν. 2081/1992 (ΦΕΚ 
141 τ.Α) όπως αντικαταστάθηκανμετις διατάξειςτου άρ¬ 
θρου 2, παραγρ. 2ατου Ν. 2469/1997 (ΦΕΚ38τ.Α) κατ’ ε¬ 
φαρμογή των οποίων βεβαιώνεται, ότι από τις διατάξεις 
του Διατάγματος αυτού δεν προκαλείται πρόσθετη επι¬ 
βάρυνση στον Κρατικό Προϋπολογισμό. 

5. α) Το αριθμ. 843/3850/29.12.99 έγγραφο του Παν/μί- 
ου Πάτρας. 

β) Το αριθμ. 139/15.11.99 έγγραφο του Αριστοτελείου 
Παν. Θεσ/νίκης. 

γ) Το αριθμ. 3173/16.11.99 έγγραφο του Παν. Ιωαννίνων. 

δ) Το αριθμ. 6714/25.11.99 έγγραφο του Παν. Θεσσαλίας. 

ε) Το αριθμ. 3233/24.11.99 έγγραφο του ΤΕΙ Καλαμάτας. 

στ) Το αριθμ. 22.2/626/4.2.2000 έγγραφο του ΤΕΙ 
Θεσ/νίκης. 

ζ) Το αριθμ. Φ.Δ.Υ./20.1 /2153/30.11.99 έγγραφο του ΤΕΙ 
Δ. Μακεδονίας. 

6. Την 161/2000 γνωμοδότηση του Συμβουλίου της Επι¬ 
κράτειας. Με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο μόνο 

I. Συμπληρώνεται το άρθρο 5 του Π.Δ 197/1993, όπως 
συμπληρώθηκε με τα αριθμ. 444/1995 (ΦΕΚ 258-α), 
31/1997 (ΦΕΚ 35-α), 52/1998 (ΦΕΚ53-α) Προεδρικά Δια¬ 
τάγματα ως ακολούθως: 

ί. Στο εδάφιο α'τηςπαραγρ. 1 «ΠΡΩΤΗ (1η) ΔΕΣΜΗ» με¬ 
τά τη λέξη «Φυσικής» προστίθεται η φράση «επιστήμης 
των υλικών, τεχνολογιών αντιρρύπανσης». 

II. Στο εδάφιο β'της παραγρ. 1 «ΠΡΩΤΗ (1η) ΔΕΣΜΗ» 
μετά τη λέξη «Διατροφής» προστίθεται η φράση «Βιολο¬ 
γικών Εφαρμογών και Τεχνολογιών, Βιοχημείας και Βιο¬ 
τεχνολογίας, Τεχνολογίας Γεωργικών Προϊόντων, Τεχνο¬ 
λογίας Αλιείας - Υδατοκαλλιεργειών». 

ΙίΙ. Στο εδάφιο α'της παραγρ. 2 «ΔΕΥΤΕΡΗ (2η) ΔΕΣΜΗ» 
μετά τη λέξη φαρμακευτικής προστίθεται η φράση «βιο¬ 
λογικών εφαρμογών και Τεχνολογιών, Βιοχημείας και Βιο¬ 
τεχνολογίας». 

ιν. Στην παραγρ. 3 «ΤΡΙΤΗ (3η) ΔΕΣΜΗ» μετά τη φράση 
«δημοσιογραφίας και μέσων μαζικής επικοινωνίας» προ¬ 
στίθεται η φράση «Επιστημών της Τέχνης». 


ν. Στην παραγρ. 4 «ΤΕΤΑΡΤΗ (4η) ΔΕΣΜΗ» μετά τη φρά¬ 
ση «δημοσιογραφίας και μέσων μαζικής επικοινωνίας» 
προστίθεται η φράση «Πολιτικών Επιστημών». 

2. Τροποποιούνται τα άρθρα 20 και 25 του ΠΔ 197/93 
(ΦΕΚ71-Α)ως ακολούθως: 

ί. Η δεύτερη περίοδος του εδαφίου θ της παραγρ. 1 του 
άρθρου 20 «Οι καθηγητές.σχολικά έτη» αντικαθίστα¬ 

ται ως ακολούθως: «Οι καθηγητές δευτεροβάθμιας εκ¬ 
παίδευσης που μετέχουν στην ΚΕΓΕ ως μέλη, πρέπει να έ¬ 
χουν βαθμό Α' και να έχουν διδάξει στις δέσμες το μάθη¬ 
μα της ειδικότητας τους κατά τα σχολικά έτη 1997-98 και 
1998-99». 

II. Η Τρίτη περίοδος της παραγρ. 2, του άρθρου 25 «Οι 
εκπαιδευτικοί Δ.Ε . γενικής αξιολόγησης» αντικαθί¬ 

σταται ως ακολούθως: «Οι εκπαιδευτικοί ΔΕ πρέπει να έ¬ 
χουν διδάξει στο Λύκειο κατά τα σχολικά έτη 1997-98 και 
1998-99 στις δέσμες μάθημα γενικής αξιολόγησης». 

Στον Υπουργό Εθνικής Παιδείας και θρησκευμάτων α¬ 
ναθέτουμε την δημοσίευση και εκτέλεση του παρόντος 
διατάγματος. 

Αθήνα, 8 Μάίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 

(3) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 152 
Διευκόλυνση της μόνιμης άσκησης του δικηγορικού ε¬ 
παγγέλματος στην Ελλάδα από δικηγόρους που απέ¬ 
κτησαν τον επαγγελματικό τους τίτλο σε άλλο Κράτος 
- Μέλος της Ε.Ε. (οδηγία 98/5/ΕΚ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4του Ν. 1338/1983(Α' 34) "Ε¬ 
φαρμογή του κοινοτικού δικαίου" όπως τροποποιήθηκε 
από τα άρθρα 6 του Ν.1440/1984 "συμμετοχή της Ελλά¬ 
δος στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος και 
του Οργανισμού Εφοδιασμού ΕΥΡΑΤΟΜ" (Α' 70) του άρ¬ 
θρου 19του Ν.2367/1995 (Α 261) καθώς και του άρθρου 
65 του Ν. 1892/1990 "για τον εκσυγχρονισμό και την ανά¬ 
πτυξη και άλλες διατάξεις". (Α' 101). 

2. Το άρθρο 29Ατσυ Ν. 1558/1985 "Κυβέρνηση και Κυ¬ 
βερνητικά όργανα (Α' 137), όπως προστέθηκε με το άρ¬ 
θρο 27 του Ν.2081/1992 (Α' 154) και όπως αντικαταστά- 
θηκεαπότο άρθρο 1 παρ.2ατου Ν.2469/1997(Α'38). 

3. Τις διατάξεις του Ν.Δ.3026/1954 "περί του Κώδικα 
των Δικηγόρων" (Α' 300) όπως τροποποιήθηκε και ισχύει 
σήμερα. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την υπ’ αριθ. 134/2000 γνωμοδότηση του Συμβουλί¬ 
ου της Επικράτειας, μετά από πρόταση των Υπουργών Ε¬ 
θνικής Οικονομίας και Δικαιοσύνης, αποφασίζουμε: 

ΚΕΦΑΛΑΙΟ Α: Σκοπός, ορισμοί και πεδίο εφαρμογής 
Άρθρο 1 

Σκοπός του παρόντος διατάγματος είναι η διευκόλυνση 
της μόνιμης άσκησης του επαγγέλματος του δικηγόρου 
στην Ελλάδα με την ιδιότητα του ελεύθερου επαγγελμα- 
τία ή του έμμισθου και ο οποίος έχει ήδη αποκτήσει τα ε¬ 
παγγελματικά προσόντα σε άλλο Κράτος Μέλος της Ευ¬ 
ρωπαϊκής Ένωσης σύμφωνα με την οδηγία 98/5/ΕΚ του 
Ευρωπαϊκού Κοινοβουλίου και του Συμβουλίου "για τη δι¬ 
ευκόλυνση της μόνιμης άσκησης του δικηγορικού επαγ¬ 
γέλματος σε Κράτος Μέλος διάφορο εκείνου στο οποίο α¬ 
ποκτήθηκε ο επαγγελματικός τίτλος" που δημοσιεύθηκε 
στην ελληνική γλώσσα στην επίσημη εφημερίδα των Ευ¬ 
ρωπαϊκών Κοινοτήτων (Ι_ 77/14.3.1998, σελ. 36). 

Άρθρο 2 
Ορισμοί 

Για τους σκοπούς του παρόντος νοείται ως: 
α) "Δικηγόρος", κάθε φυσικό πρόσωπο, υπήκοος ενός 
Κράτους Μέλους της Ε.Ε., που ασκεί τις επαγγελματικές 
του δραστηριότητες με έναν από τους πιο κάτω επαγγελ¬ 
ματικούς τίτλους: 

Βέλγιο: Ανοο3ΐ/Αάνοο33ί/ΒβοΙιΐ33ηνν3ΐΐ 

Δανία:: ΑάνοΙοΙ 

Γερμανία: ΒθοάΙεαπνναΙΙ 

Ισπανία: Αόοραάο/ΑάνοοΒί/Ανο^Βάο/ΑόοοΒίυ 

Γ αλλία: ΑνοοβΙ 

Ιρλανδία: Β3ΠΊ5ίθΐ·/3οΙΙοίΙθΓ 

Ιταλία: Αννοοβίο 

Λουξεμβούργο: ΑνοοβΙ 

Κάτω Χώρες: Αάνοοααί 

Αυστρία: ΒθοΙιΐ33πνν3ΐΐ 

Πορτογαλία: Αάνο03άο 

Φινλανδία: Α5ί3η3)3]3/ΑάνοΙοί 

Σουηδία: ΑάνοΙοΙ 

Ηνωμένο Βασίλειο: Αάνοο3ΐθ/Β3ΐ·π5ΐθΐ78οΝοΙΙθΓ 
β) "Κράτος Μέλος καταγωγής", το Κράτος Μέλος της 
Ε.Ε. στο οποίο ο δικηγόρος απέκτησε το δικαίωμα να φέ¬ 
ρει έναν από τους επαγγελματικούς τίτλους που αναφέ- 
ρονται στο εδάφιο α, πριν ασκήσει το επάγγελμα του δι¬ 
κηγόρου στην Ελλάδα ή σε άλλο Κράτος Μέλος. 

γ) "Επαγγελματικός τίτλος καταγωγής", ο επαγγελματι¬ 
κός τίτλος του Κράτους Μέλους στο οποίο ο δικηγόρος α¬ 
πέκτησε το δικαίωμα να φέρει αυτόν τον τίτλο πριν ασκή¬ 
σει το επάγγελμα του δικηγόρου στην Ελλάδα. 

δ) "Ομάδα", κάθε ένωση προσώπων, με ή χωρίς νομική 
προσωπικότητα, που έχει συσταθεί σύμφωνα με τη νομο¬ 
θεσία ενός Κράτους Μέλους, στο πλαίσιο της οποίας οι 
δικηγόροι ασκούν τις επαγγελματικές τους δραστηριότη¬ 
τες συλλογικά και με κοινή επωνυμία. 

Άρθρο 3 

Πεδίο Εφαρμογής 

1. Το παρόν εφαρμόζεται στους δικηγόρους υπηκόους 
Κρατών Μελών της ΕΕ που ασκούν το επάγγελμα ως ε¬ 
λεύθεροι επαγγελματίες καθώς και σε αυτούς που το α¬ 
σκούν ως έμμισθοι στο Κράτος Μέλος καταγωγής με την 
επιφύλαξη των διατάξεων του άρθρου 10. 

2. Οι διατάξεις του παρόντος δεν εφαρμόζονται στην πα¬ 
ροχή υπηρεσιών που ρυθμίζονται από το Π.Δ.258/1987 
(ΦΕΚΑ' 125) "Διευκόλυνση της ελεύθερης παροχής υπηρε¬ 


σιών από δικηγόρους σε συμμόρφωση προς την οδηγία του 
Συμβουλίου των Ευρωπαϊκών Κοινοτήτων 77/249/ΕΟΚ". 

ΚΕΦΑΛΑΙΟ Β': Άσκηση του επαγγέλματος με τον επαγ¬ 
γελματικό τίτλο καταγωγής 

Άρθρο 4 

Κάθε δικηγόρος υπό την έννοια του εδ.α' του άρθρου 2 
του παρόντος δύναται να ασκεί μονίμως στην Ελλάδα και 
με τον επαγγελματικό του τίτλο καταγωγής, τις δραστη¬ 
ριότητες του δικηγόρου όπως καθορίζονται στο άρθρο 7 
και σύμφωνα με τις πιο κάτω διατάξεις. 

Άρθρο 5 

1. Για την άσκηση του επαγγέλματος στην Ελλάδα ο δι¬ 
κηγόρος πρέπει να εγγράφει στα μητρώα του Δικηγορι¬ 
κού Συλλόγου στην περιφέρεια του οποίου θα ασκεί τις 
δραστηριότητες του καθώς και να διατηρεί γραφείο στην 
ίδια περιφέρεια. 

2. Γιατην εγγραφή αυτή αποφασίζει το Δ.Σ. του ως άνω 
Δικηγορικού Συλλόγου αφού ο ενδιαφερόμενος προσκο¬ 
μίσει τα εξής πιστοποιητικά: 

α) έγγραφο δημόσιας ή δημοτικής αρχής από το οποίο 
να αποδεικνύεται η ιθαγένεια Κράτους Μέλους, 

β) πιστοποιητικό - αντίγραφο ποινικού μητρώου, 

γ) πιστοποιητικό εγγραφής και υπηρεσιακών μεταβο¬ 
λών από την αρμόδια αρχή του κράτους καταγωγής που 
χορήγησε τον επαγγελματικό τίτλο ή άλλη αρμόδια αρχή 
του κράτους καταγωγής. Το πιστοποιητικό πρέπει να α¬ 
ναφέρει το σκοπό για το οποίο εκδίδεται και να περιέχει 
τουλάχιστον τα του διορισμού του ενδιαφερομένου, των 
προαγωγών του και των ενδεχόμενων πειθαρχικών ποι¬ 
νών, με συνοπτική αναφορά στο πειθαρχικό αδίκημα και 
τηνεπιβληθείσα ποινή. Το πιστοποιητικό αυτό δεν πρέπει 
να έχει εκδοθεί πέραν των τριών μηνών. 

3. Η απόφαση με την οποία δεν γίνεται δεκτή η εγγραφή 
ή ανακαλείται η ήδη γενόμενη εγγραφή, πρέπει να είναι ε- 
παρκώς αιτιολογημένη και υπόκειται σε αίτηση ακυρώσε- 
ωςενώπιοντου Σ.τ.Ε. μέσα σε εξήντα ημέρες απότην κοι¬ 
νοποίηση στον ενδιαφερόμενο ή σε νόμιμο αντίκλητότου, 
σε διεύθυνση στην Ελλάδα, της απορριπτικής απόφασης. 

4. Γ ια την απόφαση έγκρισης ή όχι της εγγραφής, ενη¬ 
μερώνει σχετικά ο Δικηγορικός Σύλλογος την αρμόδια 
αρχή ή τον Δικηγορικό σύλλογο του κράτους καταγωγής. 

5. Σε κάθε Δικηγορικό Σύλλογο τηρείται ειδικό μητρώο 
για τα μέλη που εγγράφονται υπό τον επαγγελματικό τίτ¬ 
λο του κράτους καταγωγής. 

Άρθρο 6 

1. Κάθε δικηγόρος ο οποίος ασκεί το επάγγελμα στην 
Ελλάδα με τον επαγγελματικό του τίτλο καταγωγής έχει 
την υποχρέωση νατό ασκεί με τον τίτλο του αυτό, ο οποί¬ 
ος πρέπει να είναι διατυπωμένος στην γλώσσα ή σε μία α¬ 
πό τις επίσημες γλώσσες του κράτους καταγωγής κατά 
τρόπο σαφή. 

2. Για την εφαρμογή της παρ. 1 κάθε Δικηγορικός Σύλ¬ 
λογος απαιτεί από το δικηγόρο να αναφέρει την επωνυμία 
της επαγγελματικής οργάνωσηςτου κράτους καταγωγής 
στην οποία ανήκει ή την ονομασία του δικαστηρίου στο ο¬ 
ποίο επιτρέπεται να παρίσταται κατά την εφαρμογή της 
νομοθεσίας του κράτους καταγωγής, καθώς επίσης και 
την εγγραφή του στο μητρώο του ελληνικού Δικηγορικού 
Συλλόγου. 

Άρθρο 7 

1. Με την επιφύλαξη των επομένων παραγράφων, ο δι¬ 
κηγόρος που ασκεί την δικηγορία υπό τον επαγγελματικό 
τίτλο καταγωγής στην Ελλάδα, ασκείτις ίδιες δραστηριό¬ 
τητες με τον δικηγόρο που έχει ελληνικό επαγγελματικό 
τίτλο και μπορεί ειδικότερα, να παρέχει νομικές συμβου¬ 
λές σε θέματα ελληνικού δικαίου, κοινοτικού και διεθνούς 
δικαίου και του δικαίου του κράτους καταγωγής του, κα¬ 
θώς και να εκτελεί και τις εργασίες και τις πράξεις που 
προβλέπονται από τις κείμενες διατάξεις. 

2. Γιατην εκπροσώπηση και υπεράσπιση πελάτου ενώ¬ 
πιον δικαστηρίου, ο εν λόγω δικηγόρος υποχρεούται να 
συμπράττει με δικηγόρο που δικαιούται να παρίσταται 
στο δικαστήριο που έχει επιληφθεί της υποθέσεως και ο 
οποίος είναι υπεύθυνος έναντι του δικαστηρίου αυτού. 

3. Οι δραστηριότητες οι σχετικές με τις νομικές συμ¬ 
βουλές, τις εργασίες, τις πράξεις ή την εκπροσώπηση και 
την υπεράσπιση πελάτου ενώπιον των δικαστικών ή δη¬ 
μοσίων Αρχών στην Ελλάδα, ασκούνται σύμφωνα μετους 
όρους, τις προϋποθέσεις και τις πόσης φύσεως υποχρε¬ 
ώσεις και κανόνες που προβλέπονται από τις κείμενες 
διατάξεις για την άσκηση του δικηγορικού λειτουργήμα¬ 
τος στην Ελλάδα. 

4. Πράξεις ή καθήκοντα που συνιστούν σύμφωνα με την 
ελληνική νομοθεσία άσκηση δημοσίας εξουσίας στην Ελ¬ 
λάδα, δεν περιλαμβάνονται στις δραστηριότητες τις ο¬ 
ποίες μπορεί να ασκεί ο δικηγόρος ει μη μόνον αν κατέχει 
την ελληνική ιθαγένεια. Τέτοιες πράξεις είναι ιδίως ο διο¬ 
ρισμός δικηγόρου ως Προέδρου Εφορευτικής Επιτρο¬ 
πής κατά τις διατάξεις της εκλογικής νομοθεσίας, ως εκ- 
καθαριστού σχολαζουσών κληρονομιών και διαχειριστού 
κληροδοτημάτων (ΑΝ 2039/39), ως συνδίκου πτωχεύσε¬ 
ων, η επικύρωση εγγράφων, η συμμετοχή στη σύνθεση δι¬ 
καστηρίου. 

Άρθρο 8 

1. Ανεξάρτητα από τους επαγγελματικούς και δεοντο¬ 
λογικούς κανόνες στους οποίους υπόκειται στο κράτος 
καταγωγής του, ο δικηγόρος υπόκειται στους ίδιους ε¬ 
παγγελματικούς και δεοντολογικούς κανόνες όπως και οι 
λοιποί δικηγόροι - μέλη του οικείου Δικηγορικού Συλλό¬ 
γου, για όλες τις δραστηριότητες που ασκεί στην Ελληνι¬ 
κή Επικράτεια. 

Συγκεκριμένα υπόκειται στις υποχρεώσεις που απορ¬ 
ρέουν από το Κώδικα Δικηγόρων, το Κώδικα δεοντολο¬ 
γίας και τα ειδικά σχετικά νομοθετήματα, τον εσωτερικό 
κανονισμό του Δικηγορικού Συλλόγου στον οποίο είναι 
εγγεγραμμένος, ή τις αποφάσεις του Διοικητικού Συμ¬ 
βουλίου αυτού και όσους κανόνες διέπουν την άσκηση 
του δικηγορικού λειτουργήματος στην Ελλάδα, ιδίως ε¬ 
κείνους που αναφέρονται στο ασυμβίβαστο και την άσκη¬ 
ση άλλων ξένων προς αυτό δραστηριοτήτων, στο επαγ¬ 
γελματικό απόρρητο, στην επαγγελματική δεοντολογία, 
στη διαφήμιση, την επαγγελματική αξιοπρέπεια και την 
ορθή άσκηση του λειτουργήματος. 

2. Απάτης εγγραφής του στα μητρώα του οικείου Δικη¬ 
γορικού Συλλόγου ο δικηγόρος καθίσταται μέλος του και 
συμμετέχει στις συνεδριάσεις αυτού με το δικαίωμα του 
εκλέγειν στο Διοικητικό Συμβούλιο του Συλλόγου, σύμ¬ 
φωνα με τις διατάξεις του Κώδικα των Δικηγόρων. 

3. Ο δικηγόρος που ασκεί επάγγελμα με τον επαγγελ¬ 
ματικό τίτλο καταγωγής υποχρεούται να συνάψει ασφά¬ 


λεια επαγγελματικής ευθύνης ή να εγγράφει σε ταμείο ε¬ 
παγγελματικών εγγυήσεων σύμφωνα με τους κανόνες 
που ορίζονται για τις επαγγελματικές δραστηριότητες 
που ασκούνται στην Ελλάδα. 

Απαλλάσσεται από την υποχρέωση αυτή σε περίπτωση 
που αποδείξει ότι καλύπτεται από ασφάλεια ή εγγύηση 
που έχει συσταθεί σύμφωνα με τους κανόνες του κρά¬ 
τους μέλους καταγωγής, εφόσον η εν λόγω ασφάλεια ή 
εγγύηση είναι ισοδύναμη τόσο ως προς τους όρους όσο 
και ως προς την έκταση της κάλυψης. Όταν η ισοδυναμία 
είναι μόνο μερική, το Δ.Σ. του Συλλόγου δύναται να απαι¬ 
τήσει τη σύναψη συμπληρωματικής ασφάλειας ή εγγύη¬ 
σης για να καλυφθούν όσα στοιχεία δεν καλύπτονται από 
την ασφάλεια ή την εγγύηση που έχει συναφθεί σύμφωνα 
με τους κανόνες του κράτους μέλους καταγωγής. 

4. Ο δικηγόρος υπάγεται στις διατάξεις περί υποχρεω¬ 
τικής ασφάλισης στο Ταμείο Νομικών και το ΚΕΑΔ και στα 
Ταμεία Πρόνοιας - Υγείας Δικηγόρων. 

Αρθρο 9 

1. Η μη συμμόρφωση του δικηγόρου που ασκεί το ε¬ 
πάγγελμα στην Ελλάδα με τον επαγγελματικό του τίτλο 
καταγωγής στις υποχρεώσεις που απορρέουν από την 
Ελληνική νομοθεσία, συνιστά πειθαρχικό παράπτωμα και 
εφαρμόζονται αναλόγως οι διατάξεις περί πειθαρχικού 
δικαίου του Κώδικα των Δικηγόρων. Αρμόδιο για την εκδί¬ 
καση των παραπτωμάτων είναι το πειθαρχικό συμβούλιο 
του Δικηγορικού Συλλόγου στον οποίο είναι εγγεγραμμέ¬ 
νος ο δικηγόρος. 

2. Το πειθαρχικό συμβούλιο του Δικηγορικού Συλλόγου 
πριν αλλά και καθ’ όλη την διάρκεια της πειθαρχικής δια¬ 
δικασίας συνεργάζεται με την αντίστοιχη αρμόδια αρχή 
του κράτους καταγωγής του δικηγόρου. 

Γιατο σκοπό αυτό ενημερώνει σχετικά, το συντομότερο 
δυνατό και με την εμπιστευτική διαδικασία, την αρχή του 
κράτους - μέλους καταγωγής, για την έναρξη πειθαρχι¬ 
κής διαδικασίας και συνεργάζεται με αυτήν καθ’ όληντην 
διάρκεια της παρέχοντας της, όλες τις χρήσιμες πληρο¬ 
φορίες καθώς και την δυνατότητα να διατυπώσει τα επι- 
χειρήματάτης. 

3. Σε περίπτωση που η αρμόδια πειθαρχική αρχή του 
κράτους καταγωγής έχει επιβάλει τη ποινή της προσωρι¬ 
νής ή οριστικής αφαίρεσης της άδειας ασκήσεως επαγ¬ 
γέλματος, τούτο συνεπάγεται αυτόματα για τον ενδιαφε¬ 
ρόμενο δικηγόρο τη προσωρινή ή οριστική απαγόρευση 
ασκήσεως του επαγγέλματος και στην Ελλάδα. Εντός μη¬ 
νάς από την κοινοποίηση της τελεσίδικης ως άνω ποινής 
και τη παραλαβή του σχετικού φακέλου, ο Πρόεδρος του 
οικείου Δικηγορικού Συλλόγου διαβιβάζει την απόφαση 
στο πειθαρχικό συμβούλιο του Συλλόγου το οποίο και εκ¬ 
δίδει τη σχετική διαπιστωτική πράξη επιβολής της πει¬ 
θαρχικής ποινής. 

Άρθρο 10 

Με την επιφύλαξη των διατάξεων του Κώδικα των Δικη¬ 
γόρων περί ασυμβίβαστου και των υποχρεώσεων που α¬ 
πορρέουν από αυτές, ο δικηγόρος που είναι εγγεγραμμέ¬ 
νος σε Δικηγορικό Σύλλογο στην Ελλάδα με τον επαγγελ¬ 
ματικό του τίτλο καταγωγής, μπορεί να εργάζεται και να 
παρέχει υπηρεσίες ως έμμισθος δικηγόρος με πάγια πε¬ 
ριοδική αμοιβή σε Ν.Π.Δ.Δ. ή Ν.Π.Ι.Δ., επιχειρήσεις δημό¬ 
σιες ή ιδιωτικές, ή δικηγορική εταιρεία (υπό τις προϋπο¬ 
θέσεις της παραγρ.2 του άρθρου 7 του παρόντος). 

ΚΕΦΑΛΑΙΟ Γ: Εξομοίωση με Έλληνα δικηγόρο 
Άρθρο 11 

1. Μετά τη παρέλευση τριετίας κατά την οποία ο δικη¬ 
γόρος άσκησε πραγματική και τακτική επαγγελματική δι¬ 
κηγορική δραστηριότητα στην Ελλάδα και στον τομέα 
του ελληνικού δικαίου συμπεριλαμβανομένου και του κοι¬ 
νοτικού, δύναται να ενταχθεί πλήρως στο δικηγορικό ε¬ 
πάγγελμα στην Ελλάδα. Γιατο σκοπό αυτό υποβάλει σχε¬ 
τική αίτηση προς τον οικείο Δικηγορικό Σύλλογο μαζί με 
τα αποδεικτικά της τριετούς επαγγελματικής του επάρ¬ 
κειας έγγραφα, από τα οποία αποδεικνύεται η επί τριετία 
πραγματική και τακτική άσκηση επαγγελματικής δραστη¬ 
ριότητας εκ μέρους του στο ελληνικό δίκαιο. Ως τέτοια 
θεωρούνται αντίγραφα δικαστικών αποφάσεων, συμβο¬ 
λαίων, διάφορα παραστατικά, πρακτικά συνεδριάσεων 
διοικητικών αρχών, βεβαίωση έμμισθης εντολής. 

2. Για την αίτηση αποφασίζει το Δ.Σ. του Δικηγορικού 
Συλλόγου μετά από εισήγηση ορισθέντος μέλους του, το 
οποίο δύναται να καλεί τον ενδιαφερόμενο να διατυπώσει 
προφορικά ή γραπτά πρόσθετες εξηγήσεις ή διευκρινή- 
σεις σχετικά με τα υποβληθέντα αποδεικτικά στοιχεία και 
έγγραφα της πραγματικής και τακτικής επαγγελματικής 
του δραστηριότητας στον τομέα του ελληνικού δικαίου. 
Ως "πραγματική" και "τακτική" επαγγελματική δραστηριό¬ 
τητα νοείται η πραγματική άσκηση αυτής χωρίς άλλη δια¬ 
κοπή, εκτός από εκείνες που απορρέουν από τη καθημε¬ 
ρινή ζωή. 

3. Σε περίπτωση που ο δικηγόρος αποδεικνύει την τουλά¬ 
χιστον τριετή πραγματική και τακτική επαγγελματική δρα¬ 
στηριότητα στην Ελλάδα, αλλά έχει μικρότερη των τριών ε¬ 
τών διάρκεια άσκησης στον τομέα του ελληνικού δικαίου, 
μπορεί να λάβει την άδεια πρόσβασης στο επάγγελμα του 
δικηγόρου στην Ελλάδα, εφ’ όσον έχει συμμετάσχει επιτυ- 
χώς σε ειδικά μαθήματα ή σεμινάρια ελληνικού δικαίου, τα 
οποία περιλαμβάνουν και τους επαγγελματικούς και δεο¬ 
ντολογικούς κανόνες του επαγγέλματος, καθώς και κάθε 
γνώση και επαγγελματική πείρα στα ανωτέρω. 

Η αξιολόγηση των στοιχείων αυτών και της ικανότητας 
του ενδιαφερομένου να συνεχίσει στην Ελλάδα την ασκη- 
θείσα δραστηριότητα του, κρίνεται από το Δ.Σ., το οποίο 
και τον καλεί σε εμφάνιση ενώπιον του, όπου κατά την συ¬ 
νέντευξη εξακριβώνεται το πραγματικό και τακτικό της α- 
σκηθείσας δραστηριότητας. 

4. Η απόφαση του Δ.Σ. του Δικηγορικού Συλλόγου με 
την οποία αναγνωρίζεται η επάρκεια του δικηγόρου και η 
άδεια πρόσβασης στο επάγγελμα, τον απαλλάσσει από 
την δοκιμασία της επάρκειας που ρυθμίζεται από τις δια¬ 
τάξεις του Π.Δ. 52/93 (Α' 20/18.2.93) "αναγνώριση ισοτι¬ 
μίας επαγγελματικών προσόντων δικηγόρων, σύμφωνα 
με την οδηγία 89/48/ΕΟΚ του Συμβουλίου των Ε.Κ.". 

5. Ο δικηγόρος που ασκεί το επάγγελμα με τον επαγ¬ 
γελματικό του τίτλο καταγωγής στην Ελλάδα, μπορεί ανά 
πάσα στιγμή και ανεξάρτητα από τη διαδικασία του πα¬ 
ρόντος, να ζητήσει την αναγνώριση του διπλώματος του 
και την πρόσβαση στο επάγγελμα του δικηγόρου στην Ελ¬ 
λάδος σύμφωνα με το προηγούμενο Π.Δ. 52/93 (δοκιμα¬ 
σία επάρκειας). 

6. Η απόφαση του Δ.Σ. με την οποία δεν χορηγείται η ά¬ 
δεια πρόσβασης στο επάγγελμα κατά τα ανωτέρω, πρέ¬ 
πει να είναι αιτιολογημένη και υπόκειται στα ένδικα μέσα 
όπως προβλέπει η παράγραφος 3 του άρθρου 5 του πα¬ 
ρόντος. 


Η άδεια πρόσβασης απορρίπτεται αν από τα στοιχεία 
που έχει στη διάθεση του το Δ.Σ. κρίνεται ότι προσβάλλε¬ 
ται η δημόσια τάξη, ιδίως λόγω πειθαρχικών ή ποινικών 
διώξεων, καταγγελιών ή άλλων γεγονότων στα οποία ε¬ 
μπλέκεται ο ενδιαφερόμενος δικηγόρος και γενικώς κάθε 
συμπεριφοράς που δεν αρμόζει στην άσκηση του δικηγο¬ 
ρικού λειτουργήματος. 

7. Οι εκπρόσωποι ταυ αρμοδίου Δ.Σ. στους οποίους α¬ 
νατίθεται η εξέταση της αίτησης, εξασφαλίζουν το απόρ¬ 
ρητο των πληροφοριών που έχουν στη διάθεση τους. 

8.0 δικηγόρος του οποίου δεν έγινε δεκτή η αίτηση, δύ- 
ναται να επανέλθει με νέα αίτηση. 

9. Ο δικηγόρος του οποίου η αίτηση έγινε δεκτή, διορί¬ 
ζεται ως δικηγόρος στο οικείο Πρωτοδικείο με απόφαση 
του Υπουργού Δικαιοσύνης σύμφωνα με τον Κώδικα Δι¬ 
κηγόρων. Εάν όμως έχει συνολική δικηγορία άνω τωντεσ- 
σάρων ετών, συμπεριλαμβανομένης και αυτής στο κρά¬ 
τος καταγωγής, μετά από απόφαση του Δ.Σ. του οικείου 
συλλόγου που λαμβάνεται κατ’ ανάλογη εφαρμογή των 
διατάξεωντον Κώδικα Δικηγόρων, διορίζεται στο Εφετείο 
και, εφ’ όσον έχει δικηγορία άνω των 8 ετών, στον Άρειο 
Πάγο. 

10. Ο δικηγόρος που διορίζεται σύμφωνα με τα ανωτέ¬ 
ρω, εξομοιώνεται με τον κατά το ελληνικό δίκαιο δικηγό¬ 
ρο και έχει το δικαίωμα να χρησιμοποιεί, παράλληλα με το 
τίτλο του δικηγόρου στην Ελλάδα, και τον επαγγελματικό 
του τίτλο καταγωγής. 

ΚΕΦΑΛΑΙΟ Δ': Συλλογική άσκηση του επαγγέλματος 
Άρθρο 12 

1. Ένας ή περισσότεροι δικηγόροι οι οποίοι ασκούν το 
επάγγελμα στην Ελλάδα με τον επαγγελματικό το υς τίτλο 
καταγωγής και είναι μέλη - εταίροι μιας ομάδας στο κρά¬ 
τος - καταγωγής, δύνανται να ασκούντις επαγγελματικές 
τους δραστηριότητες συλλογικά με παράρτημα ή γρα¬ 
φείο της ομάδας τους στην Ελλάδα. 

2. Για το σκοπό αυτό υποβάλλουν αίτηση στον οικείο Δι¬ 
κηγορικό Σύλλογο στον οποίο είναι εγγεγραμμένοι μαζί 
με το καταστατικό της ομάδας τους θεωρημένο από την 
αρμόδια αρχή του κράτους καταγωγής και υπογεγραμ¬ 
μένο από όλα τα μέλη που επιθυμούν να εγκατασταθούν 
στην Ελλάδα και το οποίο πρέπει να περιέχει: 

α) Το σκοπό, την επωνυμία και την έδρα της ομάδας, 
β) Τα ονόματα καιτις διευθύνσεις των μελών της, 
γ) Τους όρους της εισόδου, της αποχώρησης και της α¬ 
ποβολής των μελών, 

δ) Τις εισφορέςτων εταίρων και την αύξηση ή μείωση τους, 
ε) Τα δικαιώματα καιτις υποχρεώσεις των εταίρων, 
στ) Τον τρόπο διοίκησης της ομάδας, 
ζ) Τοντρόπο λήψης των αποφάσεων, 
η) Τη διανομή των κερδών και των ζημιών, 
θ) Το χρόνο διάρκειας και τους λόγους λύσης της ομά¬ 
δας, και 

ι) Την εκκαθάρισή της μετά τη λύση. 

Δικηγόροι εγγεγραμμένοι στους Δικηγορικούς Συλλό¬ 
γους Αθηνών και Πειραιώς υποβάλλουντη σχετική αίτηση 
σε όποιον από τους δύο Συλλόγους επιλέξουν ως έδρα ε¬ 
γκατάστασης του παραρτήματος ή του γραφείου της ο¬ 
μάδας τους. 

3. Μετην αίτηση υποβάλλεται και δήλωση της ομάδας με 
την οποία ορίζεται διαχειριστής και αναπληρωτής διαχει¬ 
ριστής του παραρτήματος ή του γραφείου στην Ελλάδα. 

4. Η έγκριση της λειτουργίας του παραρτήματος ή του 
γραφείου της ομάδας γίνεται με απόφαση του Δ.Σ. του Δι¬ 
κηγορικού Συλλόγου, ύστερα από εισήγηση ενός μέλους 
του. Το Δ.Σ. ελέγχει αν οι διατάξεις του καταστατικού εί¬ 
ναι σύμφωνες με τις ρυθμίσεις του παρόντος, του Κώδικα 
Δικηγόρων και των άλλων σχετικών διατάξεων περί ασκή- 
σεωςτου δικηγορικού λειτουργήματος και τη δικηγορική 
δεοντολογία. 

Δεν χορηγείται έγκριση του Καταστατικού ιδίως αν ο 
χρόνος διάρκειας της ομάδας είναι μικρότερος από τρία 
έτη, ή αν το Κεφάλαιό της κατέχεται εν όλω ή εν μέρει, ή 
η επωνυμία της χρησιμοποιείται, ή η εξουσία λήψης των 
αποφάσεων στην ομάδα ασκείται εκ των πραγμάτων ή εκ 
του δικαίου από φυσικά ή νομικά πρόσωπα που δεν έχουν 
την ιδιότητα του δικηγόρου κατά την έννοια του άρθρου 2 
του παρόντος. 

5. Για την έγκριση της λειτουργίας της ομάδας ισχύουν 
οι περιορισμοί περί συστάσεως δικηγορικών εταιρειών 
των παραγράφων 2 και 3 του άρθρου 1 και του άρθρου 2 
του Π.Δ. 518/1989 όπως ισχύουν. 

6. Η απόφαση που δεν εγκρίνει το καταστατικό της ο¬ 
μάδας πρέπει να είναι αιτιολογημένη. 

Κατά της αποφάσεως αυτής δικαιούνται να υποβάλουν 
αίτηση ακύρωσης ενώπιοντου Σ.τ.Ε. τα υπογράφοντατο 
καταστατικό μέλη, μέσα σε εξήντα ημέρες από τη κοινο¬ 
ποίηση της απορριπτικής απόφασης στις διευθύνσεις 
τους στην Ελλάδα. 

7. Για τις διατυπώσεις δημοσιότητας της έγκρισης της 
λειτουργίας της ομάδας στην Ελλάδα, της λύσης της και 
την έναρξη της νομικής προσωπικότητάς της εφαρμόζο¬ 
νται οι αντίστοιχες ρυθμίσεις για τη σύσταση των δικηγο¬ 
ρικών εταιρειών του Π.Δ. 518/1989 όπως ισχύουν. 

8. Οι ανωτέρω διατάξεις εφαρμόζονται και σε περίπτω¬ 
ση τροποποίησης του καταστατικού της ομάδας. 

9. Γ ια τους κανόνες λειτουργίας της ομάδας στην Ελ¬ 
λάδα, που αφορούντις υποχρεώσεις των εταίρων, του νο¬ 
μικού προσώπου της ομάδας, τη διοίκηση - εκπροσώπη¬ 
ση - διαχείριση, την είσοδο - αποχώρηση - αποβολή με¬ 
λών, τη λήψη αποφάσεων, τη διανομή των κερδών καιτων 
ζημιών, τις σχέσεις με τους εντολείς, τη λύση και την εκ¬ 
καθάριση, καθώς και τη τήρηση βιβλίων εσόδων - εξόδων, 
εφαρμόζονται αναλόγως οι διατάξεις του Π.Δ.518/1989 
για τις δικηγορικές εταιρείες, όπως ισχύουν. 

Άρθρο 13 

1. Δύο ή περισσότεροι δικηγόροι που προέρχονται από 
την ίδια ομάδα ή κατάγονται από το ίδιο κράτος μέλος της 
Ε.Ε. και ασκούντο επάγγελμα με τον επαγγελματικό τους 
τίτλο καταγωγής στην Ελλάδα, δύνανται να συστήσουν ε¬ 
ταιρεία δικηγορική με τους όρους και τις προϋποθέσεις 
των διατάξεων του Π.Δ. 518/1989 όπως ισχύει. 

2. Με τους ίδιους όρους και προϋποθέσεις είναι δυνατή 
η σύσταση δικηγορικής εταιρείας μεταξύ δικηγόρων που 
ασκούν το επάγγελμα με τον επαγγελματικό τους τίτλο 
καταγωγής και προέρχονται από διαφορετικά κράτη - μέ¬ 
λη της Ε.Ε., καθώς επίσης και μεταξύ αυτών και δικηγό¬ 
ρων με ελληνικό επαγγελματικό τίτλο. 

3. Κάθε δικηγόρος ο οποίος είναι μέλος ομάδας στο 
κράτος καταγωγής του τόσο κατά το στάδιο της έγκρισης 
του καταστατικού της υπό σύσταση δικηγορικής εταιρεί¬ 
ας, όσο και κατά τη διάρκεια της λειτουργίας αυτής, υπο- 


χρεούται να παρέχει κάθε πληροφορία στο Δ.Σ. του οικεί¬ 
ου Δικηγορικού Συλλόγου σχετικά με την ομάδα στο κρά¬ 
τος καταγωγής του. 

Γ ια το σκοπό αυτό προσκομίζει αντίγραφο του κατα¬ 
στατικού της ομάδας θεωρημένο από την αρμόδια αρχή 
του κράτους καταγωγής. 

4. Δεν χορηγείται έγκριση του καταστατικού για σύστα¬ 
ση της δικηγορικής εταιρείας και η τυχόν εκδοθείσα ανα¬ 
καλείται, αν διαπιστώνεται ότι, το κεφάλαιο της ομάδας 
της οποίας είναι μέλος ο δικηγόρος που επιθυμεί να ερ- 
γασθεί συλλογικά με τον επαγγελματικό του τίτλο κατα¬ 
γωγής κατέχεται εν όλω ή εν μέρει ή η επωνυμία της χρη¬ 
σιμοποιείται, ή η εξουσία λήψηςτων αποφάσεων ασκείται 
εκ των πραγμάτων ή εκ του δικαίου από φυσικά ή νομικά 
πρόσωπα που δεν έχουν την ιδιότητα του δικηγόρου κα¬ 
τά την έννοια του άρθρου 2 του παρόντος διατάγματος. 

5. Σε κάθε περίπτωση ο ως άνω δικηγόρος δύναται να α¬ 
σκήσει δικηγορία ατομικά. 

Άρθρο 14 

Οι δικηγόροι που ασκούν το επάγγελμα με τον επαγ¬ 
γελματικό τους τίτλο καταγωγής και με τους όρους των 
άρθρων του κεφαλαίου τούτου, δύνανται να αναφέρουν 
στην επωνυμία τους και την επωνυμία της ομάδας της ο¬ 
ποίας είναι μέλη στο κράτος καταγωγής. 

Στην ίδια επωνυμία αναφέρεται επίσης και η νομική μορ¬ 
φή της ομάδας, καθώς και τα ονόματα όλων των μελών 
της που ασκούντο επάγγελμα στην Ελλάδα. 

Κατά τα λοιπά και για το σχηματισμό της πλήρους επω¬ 
νυμίας εφαρμόζονται οι διατάξεις για την επωνυμία των 
δικηγορικών εταιρειών του Π.Δ. 518/1989, όπως ισχύουν. 

ΚΕΦΑΔΑΙΟ Ε': Τελικές διατάξεις 

Άρθρο 15 

Κάθε Δικηγορικός Σύλλογος κατά την εφαρμογή των 
διαδικασιών που προβλέπονται από το παρόν διάταγμα 
δύναται να απευθύνεται για τη παροχή πληροφοριών, τη 
χορήγηση σχετικών εγγράφων και πιστοποιητικών, στην 
αντίστοιχη αρμόδια αρχή του κράτους καταγωγής από το 
οποίο προέρχεται ο αϊτών δικηγόρος. 

Αντίστοιχη υποχρέωση συνδρομής και συνεργασίας υ- 
φίσταται στις περιπτώσεις που η παροχή πληροφοριών 
και εγγράφων ζητείται από την άλλη αρχή. 

Η επικοινωνία και η αλληλογραφία που ανταλλάσσεται 
είναι εμπιστευτική. 

Οι Δικηγορικοί Σύλλογοι κοινοποιούν στο Υπουργείο Δι¬ 
καιοσύνης τις αποφάσεις που λαμβάνουν σχετικά με την 
εφαρμογή του παρόντος Π.Δ/τος. 

Άρθρο 16 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 11 Μάίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΔΙΚΑΙΟΣΥΝΗΣ 

ΓΙΑΝΝΟΣ ΠΑΠΑΝΤΩΝΙΟΥ ΜΙΧΑΗΛ ΣΤΑΘΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βΐ. 9 γ 
Θ-ΙΤΙ3Ν: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. α- 
νά δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































